Konstitusionalisme

**Konstitusionalisme** (serapan dari ) adolah sabuah konsep atau gagasan nan bapandapekan bao kakuwasoan pamarintah paralu dibatasi, supayo penyelenggaraan negara indak sawenang-wenang atau otoriter. Ide konstitusionalisme ko kamudian diadopsi dek para Founding Fathers Amerika Serikaik sabagai dasar inyo marumusokan dasar negara nan demokratis. Salah ciek palatak ide ko adolah John Locke, jo konsep Trias politica.

## Lata Balakang
Konsep konstitusionalisme surang sabujurnyo alah ado dan mangambangan jauah sabalun undang-undang dasar partamo dirumusikan. Ido pokok dari konstitusionalisme adolah bahwa pamarintah sabagai panjalegan negara paralu dibatasi kekuasaannyo (the limited states) supayo ndak salalu-lulu dalam mamarintah. Konstitusionalisme mamasoan bahwa sabuah undang-undang dasar atau konstitusi adolah jaminan untuak malinduangan rakyat dari parangai semena-mena pamarintah. Dengan sahinggo itu konstitusionalisme maanakan sabuah konsep lain nan disabuik sabagai "nagara konstitusional" atau (the constitutional state), di mano undang-undang dasar manjadi instrument nan paliang efektif jo manjalankan konsep Rule of Law atau Nagara Hukum (Rechtsstaat).

Konstitusionalisme mandalasari gagasannyo pado ide, kedaulatan hukum nan dilahia dari konsensus nan manginjuang sadolah rakyat atau wakil daripado rakyat untuak manyusun konstitusi nan manjadi landasan kehidupan baka negara. Konstitusionalisme mananyoan juo pado aspek Kadualan Rakyat, karano manuruik caro pamandangan konstitusionalistis, kekuasaan paliang tinggi ado di rakyat, dan negara harus bakarajo untuak rakyat sasuai jo undang-undang nan alah diakui basamo-samo.

## Tokoh
Ado babarapo tokoh pandukuang ide konstitusionalisme di era modern, yaitu:

### Carl J. Friedrich
Menurut Carl J. Friedrich dalam bukunyo nan bajudul *constitutional Government and Democracy*, konstitusionalisme marupokan gagasan bahwa pamarintah marupokan:“Salah sakumpua kegiatan nan diselenggarakan dek dan atas namo rakyat, tapi nan dikenakan babarapo pambatasan nan diharapakan ka mamastian kekuasaan nan paralu untuak pamarintah itu indak disalah pakai dek urang nan mandapekan tugas untuak mamarintah.” – Carl J. Friedrich

### Richard S. Kay
Manuruik Richard S. Kay, konstitusionalisme ko adolah:“Palaksanan aturan-aturan hukum (*rule of law*) dalam hubungan individu jo pamarintah. Konstitusionalalisme manyajian situasi nan bisa mamuak raso aman, karano adonyo pambatasan ka otoritas pamarintah nan alah ditantuan labiah dulu.” – Richard S. KayJadi, manuruik Richard S. Kay, konsep rule of law dan rechtsstaat marupokan inti dari konstitusionalisme nan nantinyo ka malayiekan demokrasi konstitusional.

### Andrew Heywood
Andrew Heywood mancaliak konstitusionalisme dari duo sudut pandang. Dalam arti sampik, konstitusionalisme adolah: "Konstitusionalisme adolah penyelenggaraan pamarintah nan dibatasi jo sistem parundang-undangan". - Andrew Heywood Dalam arti sampik tu, jo kato lain, konstitusionalisme ado kalau lembaga-lembaga pamarintah dan proses politik dibatasi sacaro efektif jo aturan-aturan konstitusi.

Samantaro, pangaratian konstitusionalisme dalam arti lueh manuruik Andrew Heywood adolah:“Konstitusionalisme marupokan alat nilai dan aspirasi politik nan maramokan adonyo kainginan untuak malinduangi kamardikaan jo malakuan pangawasan (checks) internal maupun eksternal ka kakuwasoan pamarintah.” – Andrew HeywoodJadi, dalam aratian luasnyo, konstitusionalisme adolah bagian pantiang dari demokrasi konstitusional.

## Sejarah

Paham konstituionalisme surang sabujurnyo alah ado jauah sabalun para ahli konstitusi di ateh marumusokan konstitusi itu surang. Konstitusionalisme dilahia dari kainginan rakyat nan tapeknyo di Abad Pertengahan atau (Middle Ages) di Eropa, di mano wakatu itu kekuasaan feodalisme dan monarkisme masih sukses. Kemudain ado tuntutan untuak adonyo pangalinduangan atas hak-hak warga negara, nan kamudian tatutuang dalam piagam hak asasi patamo di dunia, yaitu Magna Carta. Walaupun alun sempurna tapi Magna Charta dianggap sabagai awal gagasan tentang konstitusionalisme paliang awal dalam sajarah peradaban manusia.

Di Inggirih, ado sabuah pajanjian nan dibuek dek kalangan bangsawan jo Karajaan di Inggirih itu kamudian diagiah namo Charter of English Liberties, nan kamudian di proklamiran dek Raja Henry I. Piagam ko dibuek sabagai bantuak konsekuensi surang Raja Henry I dalam malinduangan hak-hak nan dimiliki rakyatnyo, tanpa terkecuali. Piagam ko kamudian manjadi salah ciek tonggak sajarah tadiri monarki konstitusional di Britania Raya.

Khusus di Inggirih pado tahun 1215, muncul baliak pamandangan dalam pangambangan hak-hak sipil, wakatu itu Raja John dipaksano dek babarapo kalompok bangsawan untuak mangakuan babarapo hak awak - di antaro lain Raja John harus mamarantiaan bahwa pamungutan pajak indak ka dilakukan tanpa persetujuan dari nan bersangkutan (wajib pajak). Pas wakatu samo, disatujui juo kalau panangkapan atas surang urang nan dituduh salah harus malalui proses pengadilan sarupo nan alah tacantum dalam Magna Charta (Piagam gadang).

## Implementasi dalam Negara
Dalam hal aktualisasi nilai-nilai konstitusionalisme dalam sistem politik nan demokratis, mako konstitusi mambari kajelasan dalam konsep Trias politica atau pambagian kekuasaan antaro eksekutif, legislatif, dan yudikatif dari John Locke. Keberadaan katigo institusi negara tu manjamin kalau indak ado kekuasaan yang saliang tumpang tindih atau kakuaaan nan labiah kuek, karano itu katigo institusi tu sabanta malakuan power sharing atau distribution of power, salain itu juo katigo institusi negara tugas saliang mangawasi. Sarupo yang ditulis dalam buku Introduction to Political Science nan ditulisan dek Carlton Clymer Rodee:"mamarenta aratinyo manaro, dan manaro dalam pangaratian politik di dalam suatu negara paralu prinsip-prinsip tingkah laku nan lamak jo prinsip-prinsip hukum, ukuran-ukuran, dan aturan-aturan nan dikukuahan jo sanksi, baik parmata maupun pidana."Artinyo kalau alah jaleh, konstitusi atau undang-undang maagiah acuan untuak penyelenggaraan negara supayo ka pajabat atau aparatur negara indak bisa berlaku sawenang-wenang karano inyo diawasi oleh lembaga-lembaga negara nan punyo kedudukan hukum sabagai prinsip dasar nan kuwaik dan kokoh. Jo prinsip Trias Politika, mako di antaro tigo institusi kekuasaan itu - eksekutif, legislatif, dan yudikatif - bersifat saliang maambawasan (prinsip check and balances), tujuannyo nanti adolah taciptaan sabuah tatanan pamarintah nan ancak (good governance) di mano nilai-nilai demokrasi nan manjadi indikatornyo.

Cara karajonyo adalah, legislatif mambuek undang-undangnyo karano legislatif adalah representasi atau wakil daripado rakyat, tu undang-undang itu dikarajoan dek eksekutif dalam bantuak kebijakan publik dalam mantuahi paraluan rakyat, dan yudikatif nan bertugas untuak malinduangan dan manjago undang-undang itu supayo sasuai jo koridornyo dan indak ado nan salaluinyo, dan mambari sansi kalau ado nan malangga undang-undang itu. Tapi, kurangnyo dari sistem ko adalah, kadang-kadang konflik bisa tajadi antar-lembaga, tarutamo nan acok bakkonflik adalah eksekutif jo legislatif, kalau panguaso eksekutif dan legislatif datang dari duo kakuatan politik nan batentangan, mako sangaik mungkin tajadi salisih paham, yang mambuek iklim politik jadi indak stabil.

## Rujuakan